東久邇宮

東久邇宮係日本舊時一個宮家，由東久邇宮稔彥王響1906年設立。1947年，響駐日盟軍總司令指示底下，東久邇宮全家皇籍脫離。而東久邇宮係當時11個皇籍脫離嘅宮家入面，知名度同埋影響力最高個嗰宮家。

歷任當主

東久邇宮 
 第一代：東久邇宮稔彥王

東久邇家 
即東久邇宮皇籍脫離之後新起嘅，但嗰時開始已經唔係皇室成員，淨係得個名。

第一代：東久邇稔彥
 第二代：東久邇信彥
 第三代：東久邇征彥

分支 
 栗田侯爵家

影響力 
東久邇宮之所以會係當時11個皇籍脫離嘅宮家入面，知名度同埋影響力最高個個宮家，唔單止因為東久邇宮稔彥王做過首相，仲係因為東久邇宮比起其他宮家，更加近當代天皇血統。而依家日本皇室有好大問題：淨係得悠仁一個男性後代。如果悠仁有乜嘢冬瓜豆腐，咁天皇一位就冇人可以繼承，而東久邇宮又係最近當代天皇血統嘅一個宮家，所以近年有好多人開始要求恢復東久邇宮嘅皇室成員身份，為日本皇室繼承問題留返一條後路。

日本宮家